《满江红 书慈溪郑母张孺人节孝事》
清代·张玉珍

今古娥眉，推第一、荣扬节孝。仓皇处、难痊夫病，还愁姑老。

玉笛皇吹连理曲，瑶琴忽转伤心调。剩呱呱、七日试哀啼，遗孤貌。

奁镜冷，离鸾杳。妆阁掩，钗分早。算几番摒挡，邻逋才了。

识代陔兰谋色养，教传灰荻邀旌表。抱冰心、常共月争光，千秋皎。

作者简介：江苏华亭人，字蓝生，金瑚妻。自幼工诗。王述庵、钱竹汀、吴白华皆推重之。有《晚香居词》。